कंपनी ने रेडमी 12 स्मार्टफोन, वॉच 3 और स्मार्ट टीवी X सीरीज के टीजर जारी किए
चाइनीज टेक कंपनी रेडमी 12 5G स्मार्टफोन को भारत में एक अगस्त को लॉन्च करने वाली है। कंपनी ने सोशल मीडिया पर फोन का टीजर जारी किया है, जिसमें फोन के बैक पैनल को दिखाया गया है।
रेडमी इंडिया का लॉन्चिंग इवेंट एक अगस्त को होगा। इससे पहले कंपनी ने आज (26 जुलाई) इवेंट में लॉन्च होने वाले रेडमी 12 5G स्मार्टफोन, रेडमी वॉच 3 और स्मार्ट टीवी X सीरीज के टीजर जारी किए हैं।
टीजर में तीनों डिवाइस के स्पेसिफिकेशन और फीचर्स शेयर किए गए हैं। हम यहां सभी डिवाइस के बारे में बता रहे हैं।
रेडमी 12 5G की शुरुआती कीमत 9,999 रुपए
रेडमी 12 स्मार्टफोन को ग्लोबल मार्केट में पेश किया जा चुका है। ग्लोबल वैरियंट केवल 4G तकनीक के साथ आया था इंडियन मॉडल 5G के साथ आने वाला है। मीडिया रिपोर्ट्स के अनुसार, स्मार्टफोन दो वैरिएंट में आएगा।
इसके 6GB रैम + 128GB स्टोरेज वैरिएंट की कीमत 9,999 रुपए और 8GB रैम + 256GB स्टोरेज वैरिएंट की कीमत 13,999 रुपए हो सकती है। स्मार्टफोन पेस्टर ब्लू, मूनस्टोन सिल्वर और जेड ब्लैक कलर ऑप्शन के साथ आएगा।
रेडमी 12 5G के स्पेसिफिकेशन (एक्सपेक्टेड)
रेडमी वॉच 3 एक्टिव
कंपनी ने भारत में अपनी ऑफिशियल वेबसाइट पर रेडमी वॉच 3 एक्टिव स्मार्टवॉच का टीजर पेज लाइव किया है। वॉच ग्लोबल मार्केट में लॉन्च हो चुकी है, ऐसे में इसमें मिलने वाले फीचर्स सामने आ चुके हैं। इसकी कीमत 3 से 5 हजार रुपए के बीच हो सकती है। 
रेडमी वॉच 3 एक्टिव के फीचर्स
स्मार्टवॉच में 1.83-इंच एमोलेड डिस्प्ले मिलेगा। वॉच कई एडवांस्ड फीचर्स से लैस है। इसमें ब्लूटूथ कॉलिंग, ब्लड-ऑक्सीजन मॉनिटरिंग, हार्ट रेट मॉनिटरिंग, स्लीपिंग टाइम मॉनिटरिंग और 100+ स्पोर्ट्स मोड का सपोर्ट मिलता है। इसके अलावा स्मार्टवॉच में महिलाओं के लिए भी हेल्थ फीचर्स हैं। वॉच 3 एक्टिव में 200+ पर्सनलाइज्ड वॉच फेस का सपोर्ट मिलता है।
वॉच 3 एक्टिव 5ATM वॉटर रेजिस्टेंट रेटिंग के साथ आती है। यानी इसे स्विमिंग या अन्य वॉटर एक्टिविटी के दौरान इस्तेमाल किया जा सकता है। कंपनी का कहना है कि वॉच 3 एक्टिव फुल चार्ज के बाद नॉर्मल यूज के साथ 12 दिन तक चल सकती है। हालांकि, हैवी यूज के बाद 8 दिन की बैटरी लाइफ मिलती है।